Aleksandr Gabyšev

Aleksandr Prokopjevitš Gabyšev (, myös Oiuun Haaska; s. 1968) on venäläinen toisinajattelija. Hän on Sahan tasavallasta kotoisin oleva jakuutti ja alkuperäiskansan uskontoa harjoittava shamaani.Marjorie Mandelstam Balzer, Siberia, Protest and Politics: Shaman Alexander in Danger Berkley Center 23.6.2021, viitattu 31.5.2024 Anti-Putin Shaman To Remain In Harsh Psychiatric Clinic Radio Free Europe/Radio Liberty 16.5.2024, viitattu 31.5.2024 Gabyšev valmistui Jakutian valtiollisen yliopiston historian laitokselta. Hän työskenteli sekalaisissa tehtävissä, kuten siivouksen ja hitsauksen parissa.Why a Siberian Shaman Is a Thorn in the Kremlin's Side The Moscow Times 26.6.2023, viitattu 31.5.2024 Gabyšev kertoi vaimonsa kuoltua vetäytyneensä taigalle, josta palattuaan hän kuvaili itseään "soturishamaaniksi". Elokuussa 2018 hän alkoi saada julkisuutta perinteisen uskonnon harjoituksellaan ja pyhiinvaeltajana. Kesällä 2019 Gabyšev omaksui osaksi viestiään poliittisen sanoman. Hän sai laajaa julkisuutta niin Venäjällä kuin ulkomaillakin lähtiessään Jakutskista kävelylle kohti Moskovaa.Russia: Siberian shaman who marched against Putin is indefinitely confined to a psychiatric hospital Amnesty 23.9.2021, viitattu 31.5.2024 Matkan varrella hän puhui ja sai uskollisia seuraajia. Gabyšev kertoi marssivansa halki Venäjän pitääkseen perinteisen jakuuttiseremonian Punaisella torilla. Seremonian tarkoitus olisi ollut "manata Putinin paha henki" ulos Kremlistä. Gabyšev uskoi Putinin aloittavan "suuren sodan", ellei tämä onnistuisi.Tomasz Kamusella, War of Two Shamans: Neoimperial Russia vs Sakha (Yakutia) Україна Модерна 15.4.2024, viitattu 31.5.2024 Gabyšev ennätti kävellä yli kolmanneksen matkasta, kunnes poliisi otti hänet kiinni epäiltynä ekstremismin julkisesta edistämisestä. Hänet lähetettiin psykiatriseen tarkkailuun, mutta vapautettiin kaksi päivää myöhemmin. Gabyšev siirrettiin toukokuussa 2020 taas tahdosta riippumattoman hoidon piiriin. Hän oli väitetysti kieltäytynyt covid-testauksesta. Gabyšev lupasi vapauduttuaan seuraajilleen lähteä uudelle vaellukselle halki Venäjän. Ilmoituksen jälkeen viidenkymmenen poliisin ryhmä tunkeutui Gabyševin taloon. Hänet pidätettiin ja vietiin psykiatriseen sairaalaan. Poliisi väitti Gabyševin repineen mellakkapoliisin univormua ja haavoittaneen poliisia pinnallisesti batas- miekalla. Tilanteesta kuvatussa videossa näkyy poliisin väkivalta sängyllä olevaa miestä kohtaan, mutta ei vastarintaa Gabyševin taholta. 26\. heinäkuuta 2021 oikeusistuin Jakutskissa määräsi Gabyševin suljettavaksi tahdosta riippumattomasti ennalta määräämättömäksi ajaksi psykiatriseen laitokseen. Päätöksestä tehtiin valitus, mutta syyskuussa 2021 alemman oikeusistuimen ratkaisu vahvistettiin. Oikeusistuin katsoi Gabyševin syyllistyneen ekstremismin edistämiseen ja väkivaltaan poliisia vastaan, mutta olleen "mielisairas". Amnesty piti tapausta esimerkkinä punitiivisesta psykiatriasta. Myös Memorial tunnustaa Gabyševin mielipidevangiksi.Anti-Putin Shaman To Remain In Harsh Psychiatric Clinic Radio Free Europe/Radio Liberty 16.5.2024, viitattu 31.5.2024 Vuonna 2023 Gabyšev siirrettiin tiukkojen rajoitusten laitoksesta yleiseen psykiatriseen sairaalaan Jakutskin saamaan "lievempää" hoitoa. Hänen terveydentilansa raportoitiin jo vuonna 2021 heikentyneen hänelle syötettyjen lääkkeiden johdosta. Gabyšev kertoi uskovansa Putinin vapaaehtoiseen eroamiseen manausseremonian jälkeen. Hän puhui demokratian puolesta ja kannatti tasapainoista suhdetta hallinnon ja kansan välillä. == Lähteet == Luokka:Venäläiset toisinajattelijat Luokka:Šamanismi Luokka:Vuonna 1968 syntyneet Luokka:Elävät henkilöt